Slika na kojoj se prikazuje tekst, isječak crteža

Opis je automatski generiran

**R E P U B L I K A H R V A T S K A**

**KARLOVAČKA ŽUPANIJA**

Slika na kojoj se prikazuje tekst, isječak crteža

Opis je automatski generiran GRAD OGULIN

GRADSKO VIJEĆE

KLASA:

URBROJ:

Ogulin;

Na temelju članka 78. Zakona o koncesijama ("Narodne novine", br. 69/17 i 107/20) i članka 30. Statuta Grada Ogulina ("Glasnik Karlovačke županije", br. 16/21, 56/22 i 13/23-pročišćeni tekst), Gradsko vijeće Grada Ogulina na sjednici održanoj dana \_\_\_\_\_\_\_\_\_\_\_\_\_\_ 2023. godine, donijelo je

**IZMJENE I DOPUNE SREDNJOROČNOG PLANA**

**davanja koncesija za razdoblje**

**od 2021. do 2023. godine**

**I.**

Ovim Izmjenama i dopunama mijenja se i dopunjuje Srednjoročni plan davanja koncesija za razdoblje od 2021. do 2023. godine ("Glasnik Karlovačke županije", br. 16/21).

**II.**

U Srednjoročnom planu iz točke I. ovih izmjena i dopuna u točki I. dio teksta "za komunalne djelatnosti" se briše.

**III.**

U točki II. dodaje se stavak 2. koji glasi:

"U skladu s točkom I. ovog Plana daje se koncesija za djelatnost gospodarenja otpadom - gospodarsko korištenje postrojenja za sortiranje odvojeno prikupljenog otpada (sortirnice).

• planirani broj koncesija: 1 (jedna)

• rok na koji se koncesija daje: odredit će Studija opravdanosti davanja koncesije

• planirani prihodi od koncesije: odredit će Studija opravdanosti davanja koncesije"

**IV.**

Točka III. mijenja se u cijelosti i glasi:

"Pravna osnova za davanje koncesije iz točke II. stavak 1. ovog Plana sadržana je u članku 44. Zakona o komunalnom gospodarstvu ("Narodne novine", br. 68/18, 110/18 i 32/20), članku 7. i 8. Zakona o koncesijama ("Narodne novine", br. 69/17 i 107/20) i članku 6. Odluke o obavljanju dimnjačarskih poslova na području Grada Ogulina ("Glasnik Karlovačke županije", br. 23/12 i 12/13).

Pravna osnova za davanje koncesije iz točke II. stavak 2. ovog Plana sadržana je u članku 3. i 8. Zakona o koncesijama ("Narodne novine", br. 69/17 i 107/20) i članku 9. Ugovora o dodjeli bespovratnih sredstava za projekte koji se financiraju iz EU fondova u financijskom razdoblju 2014.-2020., Referentni broj Ugovora o dodjeli bespovratnih sredstava: KK.06.3.1.12.0005."

**V.**

Dodaje se nova točka IV. koja glasi:

"U razdoblju za koje se ovaj plan donosi ne istječe niti jedan važeći Ugovor o koncesiji."

Dosadašnja točka IV. postaje točka V.

**VI.**

Ove Izmjene i dopune Srednjoročnog plana davanja koncesija za razdoblje od 2021. do 2023. godine stupaju na snagu osmog dana od dana objave u Glasniku Karlovačke županije.

**P R E D S J E D N I K**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Marinko Herman, struč. spec. krim.**

**O B R A Z L O Ž E N J E**

**uz prijedlog** **Izmjena i dopuna** **Srednjoročnog plana davanja koncesija**

**za razdoblje od 2021. do 2023. godine**

Pravna osnova za izradu i donošenje srednjoročnog (trogodišnjeg) plana davanja koncesija sadržana je u odredbi članka 78. Zakona o koncesijama ("Narodne novine", br. 69/17 i 107/20).

Gradsko vijeće Grada Ogulina donijelo je na sjednici održanoj 17. ožujka 2021. Srednjoročni plan davanja koncesija za razdoblje od 2021. do 2023. godine. Plan je objavljen u Glasniku Karlovačke županije, br. 16/21.

Kako u vrijeme donošenja navedenog srednjoročnog plana nije bilo u potpunosti poznato da će se u razdoblju važenja plana krenuti s pripremnim radnjama za davanje koncesije za djelatnost gospodarenja otpadom - gospodarsko korištenje postrojenja za sortiranje odvojeno prikupljenog otpada (sortirnice) ista nije planirana niti navedena u donesenom planu.

Obzirom da je gradnja postrojenja za sortiranje odvojeno prikupljenog otpada (sortirnice) dovršena u roku i da je za istu pribavljena uporabna dozvola Grad Ogulin je u obvezi provesti postupak odabira operatera odnosno pokrenuti predradnje za provedbu postupka davanja koncesije.

U tom cilju potrebno je izmijeniti i dopuniti ranije doneseni Srednjoročni plan na način kako je navedeno u prijedlogu.

Predlaže se Gradskom vijeću da donese predložene Izmjene i dopune Srednjoročnog plana davanja koncesija za razdoblje od 2021. do 2023. godine.

U skladu sa Srednjoročnim planom, Gradskom vijeću će biti predloženo donošenje godišnjeg plana davanja koncesija.

U Ogulinu, 04.05.2023.

G R A D O G U L I N

Upravni odjel za gospodarstvo,

komunalni sustav i prostorno uređenje

PROČELNICA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ivana Salopek Šumonja, mag. iur.